139. löggjafarþing 2010–2011.

Þskj. 21 — 21. mál.

Fyrirspurn

til efnahags- og viðskiptaráðherra um skuldastöðu sjávarútvegsins og meðferð sjávarútvegs
fyrirtækja hjá lánastofnunum.

Frá Ólínu Þorvarðardóttur.

1.	Hver er skuldastaða íslenskra útgerðarfyrirtækja hjá bönkunum annars vegar og Byggða
stofnun hins vegar?

2.	Hve mikið hefur verið afskrifað af skuldum útgerðarinnar hjá bönkunum og hjá Byggða
stofnun?

3.	Eru til verklagsreglur í bönkunum og í Byggðastofnun um afskriftir á skuldum sjávar
útvegsfyrirtækja og hverjar eru þær?

4.	Hafa lán sjávarútvegsfyrirtækja verið fryst eftir bankahrunið hjá bönkunum og Byggða
stofnun? Hvaða upphæðir er um að ræða og til hve langs tíma?

5.	Sér ráðherra ástæðu til þess að fram fari opinber rannsókn á viðskiptaaðferðum og skuldafyrirgreiðslu sjávarútvegsfyrirtækja hjá íslenskum lánastofnunum?

Skriflegt svar óskast.

Greinargerð.

Í þriðja sinn er þess nú freistað að kalla eftir upplýsingum hjá hlutaðeigandi stjórnvöldum um viðskiptahætti og skuldameðferð íslenskra sjávarútvegsfyrirtækja hjá lánastofnunum.

Umbeðnar upplýsingar varða umtalsverðar hagstærðir sem skipta máli í íslensku efnahags
lífi og hljóta því að teljast opinberar í skilningi upplýsingalaga. Upplýsingagjöf bankanna um starfsemi þeirra er mikilvægur þáttur í heilbrigðu fjármálakerfi" eins og fjármálaráðuneytið hefur áður bent á og eigendastefna ríkisins gerir ráð fyrir.

Nýlegar fregnir af milljarðaafskriftum til einstakra sjávarútvegsfyrirtækja á sama tíma og íslenskur almenningur berst í bökkum með skuldir sínar gefa ástæðu til þess að kalla nú eftir fyrrgreindum upplýsingum og fá þær fram í dagsljós opinberrar umræðu, m.a. svo að stjórn
völd geti metið möguleika bankakerfisins til almennra afskrifta.